ลุยเดี่ยว 2 รอบ รอ รอ รอ ... รอบสามนัดได้สองตัวช่วย ได้สั่ง "เกาเหลาหม้อไฟ" สมใจนึก ซะที 

# เกาเหลาเนื้อรวม(หม้อไฟ) 180.- ร้อนฉ่า รสเข้มข้น แต่ขาดๆบางอย่างไป เรียกหาพริกไทย ขอยืมมาเคาะลงหม้อ เท่านั้นแหละ อร่อยขึ้นเป็นกอง พร้อมน้ำจิ้มดิพ มาครบลูกชิ้น-เอ็นแก้ว-ตับ-ม้าม-กระเพาะ-สด-เปื่อย-ลิ้น-หัวใจ-ผ้าขี้ริ้ว ... งมไม่ถูกเลย

แยกสั่งข้าวเปล่า, เส้นเล็ก, บะหมี่ ต่างหาก ... บานปลาย ลวกแห้งเพิ่มเติม จานละ 50.- จัดมาทั้งเนื้อเปื่อย(ชิ้นไม่ค่อยแหล่ม) ลิ้น(นุ่มมากกกก) กระเพาะ(หนึบ นุ่ม) & ลูกชิ้นเอ็น ของโปรด

คนเต็มร้านทะลุมาหน้าร้าน อ้อ มีห้องแอร์ด้วยนา คิดค่าแอร์ หัวละ 5.- สั่งปุ๊บ ลงของรวดเร็ว คิดตังค์ก็เร็วมาก ... 436 บาทถ้วน